**Ministru kabineta rīkojuma projekta „Par valstij dividendēs izmaksājamo valsts akciju sabiedrības “Ceļu satiksmes drošības direkcija” peļņas daļu par 2019.gadu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks |  Ministru kabineta rīkojuma projekta “Par valstij dividendēs izmaksājamo valsts akciju sabiedrības „Ceļu satiksmes drošības direkcija” (turpmāk tekstā – kapitālsabiedrība vai CSDD) peļņas daļu par 2019.gadu”” (turpmāk – Projekts) mērķis ir noteikt atšķirīgu dividendēs valsts budžetā iemaksājamo daļu no peļņas par 2019.gadu, ņemot vērā faktu, ka daļa kapitālsabiedrības 2019. peļņas gūta, pārvērtējot kapitālsabiedrības ilgtermiņa ieguldījumus (691 090 EUR), tādējādi saskaņā ar Ministru kabineta noteikumu Nr.806 11.2.5.apakšpunktā noteikto, dividendes (80%) apmērā tiek aprēķinātas no peļņas 3 042 056 EUR apmērā (t.i. 2019. gada peļņu (3 733 146 EUR) samazinot par 691 090 EUR). Projekts paredz, ka valsts budžetā tiek noteiktas dividendes 2 433 645 EUR apmērā, ieskaitot uzņēmuma ienākuma nodokli, savukārt kapitālsabiedrības rīcībā tiek atstāti finanšu līdzekļi 1 299 501 EUR apmērā. Ministru kabineta rīkojums stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1.  | Pamatojums | Ministru kabineta rīkojuma projekts “Par valstij dividendēs izmaksājamo valsts akciju sabiedrības “Ceļu satiksmes drošības direkcija” peļņas daļu par 2019.gadu” sagatavots saskaņā ar Likuma par budžetu un finanšu vadību 5.panta otro daļu, [Publiskas personas kapitāla daļu un kapitālsabiedrību pārvaldības likuma](http://likumi.lv/ta/id/269907-publiskas-personas-kapitala-dalu-un-kapitalsabiedribu-parvaldibas-likums) [28.panta](http://likumi.lv/ta/id/269907-publiskas-personas-kapitala-dalu-un-kapitalsabiedribu-parvaldibas-likums#p28) trešo daļu un Ministru kabineta 2015.gada 22.decembra noteikumiem Nr.806 „Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” (turpmāk – Noteikumi Nr.806) 3. un 11.2.5. apakšpunktu |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts akciju sabiedrība “Ceļu satiksmes drošības direkcija” ir valsts kapitālsabiedrība, kurā 100% kapitāla daļu turētāja ir Satiksmes ministrija. Noteikumu Nr.806 3.punkts nosaka minimālo dividendēs izmaksājamo peļņas daļu 80% apmērā, ieskaitot uzņēmuma ienākuma nodokli. Šo noteikumu 10. un 11.pants nosaka, ka [Publiskas personas kapitāla daļu un kapitālsabiedrību pārvaldības likuma](http://likumi.lv/ta/id/269907-publiskas-personas-kapitala-dalu-un-kapitalsabiedribu-parvaldibas-likums) [28.panta](http://likumi.lv/ta/id/269907-publiskas-personas-kapitala-dalu-un-kapitalsabiedribu-parvaldibas-likums#p28) trešajā daļā minētajā gadījumā Valsts kapitāla daļu turētājs iesniedz Finanšu ministrijai un koordinācijas institūcijai Noteikumu Nr.806 [10. punktā](https://likumi.lv/ta/id/278921#p10) minēto priekšlikumu un attiecīgu Ministru kabineta rīkojuma projektu un anotāciju. Savukārt saskaņā ar [Publiskas personas kapitāla daļu un kapitālsabiedrību pārvaldības likuma](http://likumi.lv/ta/id/269907-publiskas-personas-kapitala-dalu-un-kapitalsabiedribu-parvaldibas-likums) [28.panta](http://likumi.lv/ta/id/269907-publiskas-personas-kapitala-dalu-un-kapitalsabiedribu-parvaldibas-likums#p28) ceturto daļu un Noteikumu Nr.806 [14. punktu](https://likumi.lv/ta/id/278921#p10) Ministru kabinets var pieņemt lēmumu par atšķirīgu dividendēs izmaksājamo peļņas daļu.CSDD 2019. gada peļņa bija lielāka nekā tika plānots stratēģijā - kopējā faktiskā 2019.g. peļņa bija 3 733 146 EUR. Vienlaikus, analizējot 2019. pārskata gada peļņu, ir konstatējami Noteikumu Nr.806 11.2.5.apakšpunktā minētie apstākļi, jo daļa 2019. gada peļņas – 691 090 EUR apmērā ir gūta, veicot transportlīdzekļu stacionāro ātruma mērīšanas iekārtu lietderīgās lietošanas laika pārskatīšanu (Saskaņā ar Ministru kabineta 2019.gada 16.jūlija lēmumu (prot. Nr.33, 77.§), izskatot “Informatīvo ziņojumu "Par tehnisko līdzekļu (fotoradaru) turpmākās darbības nodrošināšanu (atjaunošanu) un tās finansēšanas avotiem" fotoradaru nolietojuma periods tika pagarināts no 5 gadiem uz 8 gadiem). CSDD vidējā termiņa darbības stratēģijā 2018.-2020. gadam par 2019. gadu tika prognozēta dividenžu iemaksa valsts budžetā 1 764 559 EUR apmērā, tādējādi piedāvātais budžetā iemaksājamo dividenžu apjoms (1 946 916 EUR) un Uzņēmumu ienākuma nodoklis (486 729 EUR) apmērā par 2019. gadu pat pārsniedz plānoto.Papildus jāņem vērā, ka 2020. gada 1. pusgada laikā, it sevišķi 2. ceturksnī COVID-19 pandēmijas iespaidā būtiski kritās pieprasījuma apjoms visās CSDD pamatpakalpojumu grupās – transportlīdzekļu tehniskajās apskatēs, transportlīdzekļu reģistrācijā un vadītāju kvalifikācijā, Rīgas Motormuzeja un Biķernieku kompleksās sporta bāzes darbība tika apturēta no marta vidus līdz maija vidum. Kopējais CSDD 2020. gada 2. ceturkšņa apgrozījums bija par 14,34% zemāks nekā šajā periodā pērn. Šī finanšu situācijas pasliktināšanās ir radusies no kapitālsabiedrības darbības neatkarīgu apstākļu dēļ, neparedzētu notikumu vai ārkārtas situācijas dēļ un ir iestājušās faktiskās sekas, kuru novēršanai un kapitālsabiedrības stratēģijā noteikto mērķu īstenošanai kapitālsabiedrības rīcībā nepieciešams atstāt finanšu līdzekļus. Pastāv arī nenoteiktība par turpmākajiem ierobežojumiem COVID-19 izplatības mazināšanai un to ietekmi uz CSDD ieņēmumiem, kā arī ārkārtas situācijas ietekmi uz Latvijas ekonomiku un ekonomisko aktivitāti transporta jomā pēc ārkārtas situācijas beigām. Veicot ekonomiskās aplēses un kopsakarā ar faktisko apgrozījuma kritumu pamatpakalpojumu grupās, CSDD prognozē, ka 2020.gads tiks noslēgts ar zemāku peļņu nekā tas tika plānots vai iespējams pat ar zaudējumiem gadījumā, ja epidemioloģiskā situācija valstī liks pielietot būtiskus papildus ierobežojumus arī 2020. gada otrajā pusē.Rūpējoties par klientu un darbinieku drošību, CSDD ir veikusi un turpina veikt pasākumus drošas klientu apkalpošanas nodrošināšanai, pārkārtojot klientu apkalpošanas un darba vietas un lietojot speciālus aizsardzības līdzekļus. Līdz ar to ir radušās papildus izmaksas, un samazinājusies darbinieku un resursu efektivitāte (t.i. klientu apkalpošanas kapacitāte uz vienu klientu apkalpošanas vietu, eksāmenu transportlīdzekli utml.). Lai arī COVID-19 ierobežošanas pasākumi Eiropā un Latvijā ir bijuši salīdzinoši veiksmīgi (Latvijā 10. jūnijā beidzās 12. martā izsludinātā ārkārtējā situācija COVID-19 ierobežošanai), globāli kopējā situācija turpina pasliktināties: pieaug jauno inficēšanās gadījumu skaits/dienā, smaga situācija saglabājas daudzviet abos Amerikas kontinentos, Tuvajos Austrumos un Dienvidāzijā. Tādēļ arī CSDD klientu apkalpošanā saglabāsim virkni inficēšanās risku ierobežošanas pasākumu, kā arī regulāri sekojot līdzi COVID-19 izplatības datiem un mediķu rekomendācijām, esam gatavi atgriezties pie stingrāku aizsardzības pasākumu pielietošanas. Viena no Nacionālajā attīstības plānā noteiktajām prioritātēm publisko pakalpojumu pieejamība attālināti un tiešsaistē tādējādi uzlabojot iedzīvotāju dzīves kvalitāti, iespējas reģionālajai attīstībai un dzīvesvietas izvēlē radot līdzsvaru starp attālumu un pakalpojumu pieejamību. COVID-19 pandēmijas kontekstā attālināto pakalpojumu pieejamība ir arī papildus iespēja iedzīvotājiem pasargāt sevi no inficēšanās riskiem, jo pakalpojumus iespējams saņemt neatstājot savu dzīvesvietu, mazinās savstarpējie kontakti ar citiem cilvēkiem, kas rastos, lai nokļūtu pakalpojumu sniegšanas vietā un klientu apkalpošanas centros. CSDD jau vairākus gadus piedāvā saviem klientiem virkni pakalpojumu portālā E-CSDD. Reaģējot uz būtisku klientu intereses pieaugumu pēc e-pakalpojumiem COVID krīzes ietekmē (COVID krīzes ietekmē kopš 2020. gada marta ir notikusi ievērojamas klientu pieprasījuma daļas migrācija no klātienes pakalpojumu saņemšanas CSDD klientu apkalpošanas centros uz e-pakalpojumu kanālu, kā arī pieaugusi klientu interese pēc papildus konsultācijām t.sk. ārkārtas situācijas laikā tika veikta klientu apkalpošana pēc pieraksta, tādējādi būtiski pieauga aktivitāte zvanu centrā.), 2020.gadā esam būtiski paplašinājuši E-CSDD pieejamo CSDD pakalpojumu kā arī transportlīdzekļu ekspluatācijas nodokļa nomaksas atbalstošo pakalpojumu klāstu, veicot šo pakalpojumu digitalizāciju (pakalpojumu sniegšanu e-pakalpojumu kanālā). Turpinot darbu pie šīs CSDD digitālās transformācijas, vienlaicīgi strādāsim divos virzienos: 1) pie tālākas pakalpojumu digitalizācijas, papildinot pakalpojumus ar dažādiem papildus servisiem un apakšservisiem, e-pakalpojumu popularizēšanas un klientu informēšanas, kā arī klientu digitālās pieredzes uzlabošanas; 2) pie attālināto pakalpojumu atbalstošās infrastruktūras veiktspējas un pieejamības un palīgservisu attīstības (ņemot vērā, ka e-pakalpojumi atšķirībā no CSDD klientu apkalpošanas centriem ir pieejami klientiem 24x7 režīmā, kā arī faktu, ka virkne reģistrācijas un nodokļu iekasēšanas pakalpojumu saņemšanas gaitā klientiem bieži rodas papildus jautājumi) CSDD ir atbilstoši jāpielāgo klientu konsultēšanas un atbalsta pakalpojumu kanāli, saturs un kapacitāte. Paātrināta pakalpojumu digitalizācija attiecīgi ir radījusi un radīs papildus izmaksas un kapitālieguldījumus CSDD IT servisos. Iepriekš minētais ieņēmumu samazinājums un izdevumu palielinājums ir radījis iespaidu arī uz CSDD spēju realizēt ieplānotos investīciju projektus.Ņemot vērā, ka saskaņā ar rīkojuma projektā minēto CSDD rīcībā atstātā peļņas daļa izlietojama deleģēto valsts pārvaldes uzdevumu izpildei, lēmumam par atšķirīgu kapitālsabiedrības dividendēs izmaksājamo peļņas daļu par 2019.pārskata gadu nav attiecināms komercdarbības atbalsta regulējums. Pamatojoties uz Eiropas Komisijas paziņojuma par Līguma par Eiropas Savienības darbību 107.panta 1.punktā minēto valsts atbalsta jēdzienu (2016/C 262/01) 17.punktā noteikto, finansējums, kas paredzēts, lai segtu ar valsts funkciju saistītos izdevumus, nav saistīts ar saimnieciskās darbības veikšanu un attiecīgi nav kvalificējams kā komercdarbības atbalsts.Ievērojot iepriekš minēto, Satiksmes ministrija ierosina Ministru kabinetam pieņemt lēmumu, ar kuru atļaut noteikt kapitālsabiedrībai atšķirīgu dividendēs izmaksājamo peļņas daļu, nosakot ka VAS “Ceļu satiksmes drošības direkcija” izmaksā dividendes par 2019. gadu 2 433 645 EUR apmērā (65 % no tīrās peļņas par 2019. gadu), ieskaitot uzņēmuma ienākuma nodokli, kas tiek aprēķināts saskaņā ar Ministru kabineta 2015.gada 22.decembra noteikumu Nr.806 “Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” 3.punktu. |
| 3.  | Projekta izstrādē iesaistītās institūcijas | Satiksmes ministrija, valsts akciju sabiedrība VAS “Ceļu satiksmes drošības direkcija” |
| 4.  | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (euro) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020 gadam | izmaiņas, salīdzinot ar vidēja termiņa budžeta ietvaru 2020 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  | -552 872 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  | -552 872 |  0 | 0 | 0 | 0 | 0 |
| 1.2. valsts speciālais budžets |  0 |  0 |  0 |  0 |  0 |  0 | 0 |
| 1.3. pašvaldību budžets |  0 |  0 |  0 |  0 |  0 |  0 | 0 |
| 2. Budžeta izdevumi |  0 |  0 |  0 |  0 |  0 |  0 | 0 |
| 2.1. valsts pamatbudžets |  0 |  0 |  0 |  0 |  0 |  0 | 0 |
| 2.2. valsts speciālais budžets |  0 |  0 |  0 |  0 |  0 |  0 | 0 |
| 2.3. pašvaldību budžets |  0 |  0 |  0 |  0 |  0 |  0 | 0 |
| 3. Finansiālā ietekme |  | -552 872 |  0 |  0 |  0 |  0 | 0 |
| 3.1. valsts pamatbudžets |  | -552 872 |  0 |  0 |  0 |  0 | 0 |
| 3.2. speciālais budžets |  0 |  0 |  0 |  0 |  0 |  0 | 0 |
| 3.3. pašvaldību budžets |  0 |  0 |  0 |  0 |  0 |  0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  x |  0 |  0 |  0 |  0 |  0 | 0 |
| 5. Precizēta finansiālā ietekme |  x | 0 | 0 | 0 | 0 | 0 | 0 |
| 5.1. valsts pamatbudžets |  0 | 0 | 0 | 0 |
| 5.2. speciālais budžets |  0 | 0 | 0 | 0 |
| 5.3. pašvaldību budžets |  0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Satiksmes ministrija, VAS “Ceļu satiksmes drošības direkcija” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināms. |
| 3. | Cita informācija | Nav. |

Satiksmes ministrs T.Linkaits

Vīza:

Valsts sekretāre I.Stepanova